Kopīgs priekšlikums PADOMES REGULA, ar kuru atceļ Regulu (EK) Nr. 2488/2000, ar ko paredz saglabāt līdzekļu iesaldēšanu attiecībā uz Miloševiča kungu un personām, kuras saistītas ar viņu /* JOIN/2014/034 final - 2014/0271 (NLE) */





PASKAIDROJUMA RAKSTS (1) Atbilstoši Padomes Regulai (EK) Nr. 2488/2000[1] visi līdzekļi un citi finanšu resursi, kuri tiek glabāti ārpus Dienvidslāvijas Federatīvās Republikas teritorijas un kuri pieder Miloševiča kungam un fiziskām personām, kas saistītas ar viņu un uzskaitītas minētās regulas I pielikumā, ir jāiesaldē un nav darāmi pieejami minētajām personām vai to labā. (2) Ar Padomes Lēmumu [..] Padome atcēla savu Kopējo nostāju 2000/696/KĀDP. Padome nolēma, ka nav pamata turpināt piemērot minētos ierobežojošos pasākumus, jo pielikumā uzskaitītās personas vairs neapdraud demokrātijas konsolidāciju. (3) ES Augstā pārstāve ārlietās un drošības politikas jautājumos un Komisija ierosina nekavējoties atcelt Padomes Regulu (EK) Nr. 2488/2000. 2014/0271 (NLE) Kopīgs priekšlikums PADOMES REGULA, ar kuru atceļ Regulu (EK) Nr. 2488/2000, ar ko paredz saglabāt līdzekļu iesaldēšanu attiecībā uz Miloševiča kungu un personām, kuras saistītas ar viņu EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes Lēmumu [..][2], ar ko atceļ Kopējo nostāju 2000/1696/KĀDP par īpašu ierobežojošu pasākumu saglabāšanu pret Miloševiča kungu un ar viņu saistītām personām, ņemot vērā Savienības Augstās pārstāves ārlietās un drošības politikas jautājumos un Komisijas kopīgo priekšlikumu, tā kā: (1) Atbilstoši Padomes Regulai (EK) Nr. 2488/2000[3] visi līdzekļi un citi finanšu resursi, kuri tiek glabāti ārpus Dienvidslāvijas Federatīvās Republikas teritorijas un kuri pieder Miloševiča kungam un fiziskām personām, kas saistītas ar viņu un uzskaitītas minētās regulas I pielikumā, ir jāiesaldē un nav darāmi pieejami minētajām personām vai to labā. (2) Ar Padomes Lēmumu [..][4] Padome atcēla savu Kopējo nostāju 2000/696/KĀDP[5]. Padome nolēma, ka nav pamata turpināt piemērot minētos ierobežojošos pasākumus, jo pielikumā uzskaitītās personas vairs neapdraud demokrātijas konsolidāciju. (3) Tādēļ ir lietderīgi nekavējoties atcelt Regulu (EK) Nr. 2488/2000, IR PIEŅĒMUSI ŠO REGULU. 1. pants Ar šo atceļ Regulu (EK) Nr. 2488/2000. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] Padomes Regula (EK) Nr. 2488/2000 (2000. gada 10. novembris), ar ko paredz saglabāt līdzekļu iesaldēšanu attiecībā uz Miloševiča kungu un personām, kuras saistītas ar viņu, un ar ko atceļ Regulu (EK) Nr. 1294/1999 un Regulu (EK) Nr. 607/2000, kā arī Regulas (EK) Nr. 926/98 2. pantu (OV L 287, 14.11.2000., 19. lpp.). [2] [..] [3] Padomes Regula (EK) Nr. 2488/2000 (2000. gada 10. novembris), ar ko paredz saglabāt līdzekļu iesaldēšanu attiecībā uz Miloševiča kungu un personām, kuras saistītas ar viņu, un ar ko atceļ Regulu (EK) Nr. 1294/1999 un Regulu (EK) Nr. 607/2000, kā arī Regulas (EK) Nr. 926/98 2. pantu (OV L 287, 14.11.2000., 19. lpp.). [4] [..] [5] Kopējā nostāja 2000/696/KĀDP (2000. gada 10. novembris) par īpašu ierobežojošu pasākumu saglabāšanu, kas vērsti pret Miloševiča kungu un ar viņu saistītām personām (OV L 287, 14.11.2000., 1. lpp.).